text: Det bliver forår i weekenden
  09 marts 2012 kl. 07.35
  Nu kommer foråret. Det begynder i weekenden.
  I weekenden begynder foråret for alvor. Og det er kommet for at blive.
  - I kan roligt komme ud af vinterhiet. Der er ingen risiko for at få kuldechok i den kommende tid, siger vagthavende meteorolog på DMI, Thyge Rasmussen.
  - Lørdagen bliver hæderlig, men jeg kan ikke udelukke enkelte byger, siger Thyge Rasmussen til Ritzau.
  Søndag ser ud til at blive weekendens bedste vejrdag, med på op mod 10 grader og forårssol.
  - Den kommende uge fortsætter i samme spor med pæne temperaturer i dagtimerne, så det forårsagtige vejr er kommet for at blive, forudser vagthavende meteorolog Thyge Rasmussen.
  